**TEHNILINE KIRJELDUS**

**ÕHTUVORM**

1. NÕUDED TOOTELE
	1. Toodete kirjeldus

Õhtuvormi kuub on meestel ja naistel ühesugune. Õhtuvormi kuub on musta värvi ning kuue lõige on sarnane sabata fraki lõikega. Taljesse töödeldud, kuub on klassikaliste kaheosaliste otsapandud varrukatega, reväärkraega ning töödeldud voodrile. Hõlmadel on sissevõtted, mis lõppevad allääres.

Kuub on eest pikem kui tagant. Hõlma eesääre ja selja keskjoone allääre servad on töödeldud kolmnurkselt ja ulatuvad vööjoonest allapoole.

Ülespoole suunatud teravnurkset reväärkraed katab matt must siid. Mõlemal hõlmal on diagonaalselt reas kolm suurt kannata vorminööpi. Kuue hõlmasid hoiavad koos kaks väikest kannaga vorminööpi, mille vahel on kulla värvi kett.

Pagunite kinnitamiseks on õla peal, paralleelselt varruka ühendusõmblusega, aas ja õlaõmbluse kaelakaare poolses osas väike kannaga vorminööp.

Varruka küünarnukiõmbluse allääres on kinnine lõhik, millel on kaunistuseks kaks väikest kannata vorminööpi.

Paralleelselt varrukasuuga on õhtuvormi kuue varrukaotstel auastmetunnused (üks või mitu kardpaela) ning vastavalt auastmele ohvitseritunnused. Esimese kardpaela kaugus varrukaotstest kardpaela alumise ääreni on 7,0 cm. Kardpaelast 1,0 cm kõrgemal, varruka välisküljel, on ohvitseritunnus (oleneb kaitseväelase auastmest). Ohvitseritunnus on tootel paaris (lõvid vaatavad liikumise suunas).

Vasaku ja parema hõlma voodril on sissetöödeldud liistuga põuetaskud.

Akselbandi kinnitamiseks on üks nööp kinnitatud parempoolsele õlale ja kaks nööpi parempoolse revääri alla.

Kardpaela kirjeldus ja asukoht on kinnitatud kaitseministri 17.12.2015 määruses nr 32 „Sõjaväelise auastme eraldusmärgid“.

Õhtuvormi püksid on musta värvi.

Õhtuvormi püksid on taskuteta tavalised frakipüksid. Pükste küljeõmblustel on matist mustast siidist lampassipaelad (kummalgi säärel on üks pael).

Pükste tagumisel poolel on sissevõtted, esipoolel pehmed voldid. Esiosa viik lõpeb vööjoonel pehme voldi harjal ning tagumisel poolel lõpeb viik sujuvalt puusajoonel.

5,0 cm laiusel põhimaterjalist värvlil on ees topeltkinnitus.

Põlvesiidile töödeldud pükste allääres on kannapael.

Õhtuvormi seelik on musta värvi.

Pikk õhtuvormi seelik on sirge siluetiga ja töödeldud voodrile.

Seeliku vööjoonel on nööbiga suletav värvel.

Esi- ja selajosal on vööjoonel sissevõtted.

Selja keskõmbluses on 20,0 cm pikkune tõmblukuga kinnis. Selja keskõmblusesse on kaetud lõhik. Seeliku allääre kõrgus maast on (15,0–20,0) cm.

Toote valmistamiseks vajalikud materjalid vastavad vähemalt järgmistele hooldustingimustele:

    

* 1. Üldnõuded
* Toode vastab tehnilises kirjelduses ette antud nõuetele.
* Tootjapoolsel kvaliteedi tagamisel järgitakse ISO 9000 seeria standardeid.
* Tooted valmistatakse konkreetse kandja jaoks rätsepatöö põhimõtete järgi. Kõik detailid, õmblused ja pikkus on kooskõlas kandja figuuri ja eripäraga.
* Tootja peab kindlustama, et kõik tema poolt kasutatavad materjalid on kooskõlas käesoleva kirjelduse punktis 2 esitatud nõuetega.
	1. Juurdelõikus
* Lõime suund ühtib materjalil ja lekaalil.
* Lõigetel olevad vastasmärgid ja muud vajalikud sisemised punktid on tehtud juurdelõigatud detailidele vastavalt tootja poolt väljatöötatud tehnoloogiale.
* Õmblemist lihtsustavad märgid ei ole kahjustanud mingil moel toote korrektsust ja väljanägemist ei paremalt ega pahemalt poolt.
* Värvierinevuste vältimiseks on kõik ühe toote detailid lõigatud ühest kangast.
* Dubleer on korrektselt kinnitatud detailile (ei ole sees kortse, on tugevalt kinni detaili küljes, ei ole läbi detaili nähtav).
	1. Õmblemine
* Paarisdetailid tootel on sümmeetrilised ja paiknevad keskjoonest ühel kaugusel ning kõrgusel.
* Kõik õmblused on õmmeldud õige niidi pingega, pistete põimumine toimub süstikpistel materjalide kihtide vahel.
* Kõik õmblused on mõlemast otsast edasi-tagasi kinnitatud, kinnitus asub täpselt õmblusjoonel.
* Jätkukohad õmblustes on märkamatud. Jätkukohti ei ole väikedetailidel.
* Materjal ei ole purunenud nõelatorke kohtades.
* Kõik ühendusõmblused on õmmeldud paralleelselt detaili lõikeservaga.
	1. Viimistlus
* Toode on puhastatud lahtistest niidiotstest.
* Tootel ei ole kuum-niiske töötlemise jälgi.
1. MATERJALID

Toote valmistamiseks vajalikud materjalid vastavad tehnilises kirjelduses kehtestatud nõuetele või on nendega samaväärsed.

Tehnilises kirjelduses toodud värvus on esitatud „Pantone FASHION HOME + INTERIORS“ 2013 värvikaardi järgi.

* 1. Põhimaterjal

Tellija kasutab lepinguperioodi kestusel maksimaalselt ära kanga laovaru. Pakkuja peab mõistliku etteteatamisaja jooksul valmis olema tarnima põhimaterjali kangast tellimuste täitmiseks.

Koostis min 80% WO

Sidus soovitavalt toimne 2/1

Kaal 220-270 g/m2

Värvus must-19-4205 TPX PHANTOM

Kangas pakkuja poolt

* 1. Abimaterjalid
		1. Õmblusniit

Koostis PES või PA

Värvus samas toonis põhimaterjaliga

Kokkutõmbuvus 150º C juures 0–1%

Elastsus 16–23%

Joontihedus soovitavalt 125 x 2 dtex

* + 1. Vooder

Koostis soovitavalt min 40% VI

Sidus labane või toimne

Värvus samas toonis põhimaterjaliga

* + 1. Revääri materjal

Koostis soovitavalt 80% PES; 20% PA

Kaal 320–360 g/m2

Värvus samas toonis põhimaterjaliga

* + 1. Lampassipael

Laius 1,8–2,0 cm

Värvus samas toonis põhimaterjaliga

Sidus atlas (mati läikega)

* + 1. Miidripael stopper kummiga

Miidri koostis soovitavalt CO

Kummi koostis polüester/kautšuk

Laius 50 mm

Värvus tumehall, must või samas toonis põhimaterjaliga

* + 1. Spiraallukud

Seelik:

Spiraali laius 4 mm

Värvus samas toonis põhimaterjaliga

Põikitugevus min 450 N

Kestvustest min 500 tsüklit

Lukukelgu lukustamistugevus min 25 N

Püksid:

Spiraali laius 6 mm

Värvus samas toonis põhimaterjaliga

Lukulint PES (polüester)

Põiktugevus min 800 N

Lukukelgu lukustamistugevus min 45 N

* + 1. Väike vorminööp kannaga ja kannata on tellija poolt

 Läbimõõt 14 mm

* + 1. Suur kannata vorminööp on tellija poolt (hõlmal ilunööbid)

 Läbimõõt 23 mm

* + 1. Nööp (kannata)

Värvus samas toonis põhimaterjaliga

Koostis PA/POM/TPE

Läbimõõt 14-15 mm

* + 1. Pagunid on tellija poolt
		2. Ohvitseritunnus on tellija poolt.
1. TOOTE MARKEERIMINE

Toode peab tarnimisel olema markeeritud alljärgnevalt:

* Õhtuvormi kuuel on etikett markeeringuga kokkumurtuna voodri vasaku küljeõmbluse vahel.
* Õhtuvormi pükstel on etikett markeeringuga kokkumurtuna värvli sisemisel poolel (16,0 cm kaugusel värvli paremast otsast).
* Õhtuvormi seelikul on etikett markeeringuga kokkumurtuna värvli sisemisel poolel (16,0 cm kaugusel esikeskjoonest paremale).

Etiketi materjaliks on soovitavalt 100% PES.

Etiketi värvus on valge ning teksti värvus must.

Etiketil on markeering alljärgnevas järjestuses:

- suurus;

- nimetus;

- lepingu osapool;

- lepingu number;

- valmistamise aeg (kuu ja aasta);

- hooldusmärgid;

- NSN-kood;

- NSN-kood GS1-128 vöötkoodi formaadis (AI 7001);

- kaubakood;

- kaubakood GS1-128 vöötkoodi formaadis (AI 91).

1. PAKENDAMINE
* Toode on enne kilepakendisse pakendamist korralikult kuivatatud peale kuum-niisket töötlust.
* Toode on riidepuul läbipaistvas kilepakendis.
* Õhtuvormi kuuel on tagavaranööbid väikses kilepakendis ning kinnitatud etiketi külge (1 suur vorminööp ja 1 väike).
1. TELLIMISE PROTSEDUUR

Teenust osutatakse ainult kehtivate individuaalõmblemise lubade alusel.

Ettevõtet (täitjat) ja taotlejat informeeritakse loa olemasolust.

1. LISAD:
	1. Õhtuvormi kuub



* 1. Õhtuvormi püksid



* 1. Õhtuvormi seelik



* 1. Koodid

|  |  |  |
| --- | --- | --- |
| **Nimetus** | **NSN-kood** | **Kaubakood** |
| Õhtuvormi kuub | 8405-38-000-8628 | 10009022 |
| Õhtuvormi püksid | 8405-38-000-8630 | 10009029 |
| Õhtuvormi seelik | 8405-38-000-8632 | 10014109 |
| Õhtuvormi kuub, naiste | 8405-38-000-8629 | 10014103 |

* 1. Markeeringu näidis etiketil:

 